EkBass/fiwiki-20250220-pages-articles huggingface dataset:
Tyhmyyden ylistys

Tyhmyyden ylistys ( tai Stultitiae Laus, kreikaksi Morias enkomion, , joskus kutsuttu suomeksi myös nimellä Hulluuden ylistys) on Erasmus Rotterdamilaisen vuonna 1509 kirjoittama essee, joka painettiin ensimmäisen kerran vuonna 1511. Erasmus kirjoitti teoksen alun perin viikon aikana vieraillessaan Thomas Moren luona Bucklersburyssä, mutta muokkasi ja laajensi sitä myöhemmin. Teos on yksi läntisen kirjallisuuden vaikutusvaltaisimpia ja yksi reformaation katalysaattoreista. Erasmus oli Thomas Moren, toisen uskollisen katolilaisen ja Lutherin vastustajan, hyvä ystävä. Erasmus ja More jakoivat samanlaisen kuivan huumorin ja älylliset päämäärät. Kirjan nimi Moriae Encomium voidaan tulkita myös nimeksi ”Ylistys Morelle”. Monitulkintaiset merkitykset kulkevat läpi tekstin. Teos alkaa satiirisella ja oppineella ylistyspuheella kreikkalaisen satiristin Lukianoksen tyyliin. Erasmus ja More olivat kääntäneet Lukianoksen teoksen hieman aiemmin latinaksi. Puheessa Tyhmyys ylistää itseään. Tämän jälkeen teos saa vakavamman sävyn joukossa puheita, joissa Tyhmyys ylistää itsepetosta ja hulluutta, ja siirtyy satiiriseen hurskaiden mutta taikauskoisten katolisten oppien ja katolisen kirkon korruptoituneiden käytäntöjen läpikäyntiin -- joille Erasmus kuitenkin oli itse aina uskollinen -- sekä pilantekoon pedanttien saivartelijoiden kustannuksella -- mukaan lukien Erasmus itse. Essee päättyy kristillisten arvojen julistukseen. Essee on täynnä viittauksia klassiseen kirjallisuuteen renessanssihumanisteille tyypilliseen tyyliin. Tyhmyys esiintyy yhtenä jumalista, isänään Plutos (”Rikkaus”) ja äitinään Neotes (”Nuorekkuus”), nuorin ja kaunein nymfeistä, hoitajinaan nymfit Methe (”Juopumus”, Bacchuksen tytär) ja Apaidia (”Tietämättömyys”, Panin tytär), seuranaan Filautia (”Itserakkaus”), Kolakia (”Imartelu”), Lethe (”Huonomuistisuus”), Misoponia (”Työnkaihtaja”), Hedone (”Aistillisuus”), Anoia (”Vähäjärkisyys”), Tryfe (”Ylellisyys”), Komos (”Mässääjä”) ja Eegretos Hypnos (”Kuolemankaltainen uni”). Tyhmyyden ylistys oli hyvin suosittu, Erasmuksen hämmästykseksi ja joskus jopa kauhuksi. Paavi Leo X piti sitä hauskana. Ennen Erasmuksen kuolemaa teoksesta oli jo otettu useita painoksia ja se oli käännetty ranskaksi ja saksaksi. Pian se ilmestyi myös englanniksi. Yksi vuoden 1511 painoksista sisälsi Hans Holbein nuoremman puupiirroksia. == Kirjallisuutta == * == Aiheesta muualla == * Desiderius Erasmus: The Praise of Folly * Desiderius Erasmus: The Praise of Folly (Project Gutenberg) * Desiderius Erasmus: Moriae encomium (Wikisource) * Jari Olavi Hiltunen: Satiirin klassikko myöhäiskeskiajalta. Kiiltomato.net 18.8.2010. Luokka:1510-luvun kirjat Luokka:Esseet Luokka:Kirjat filosofiasta Luokka:Latinankieliset kirjat
John Arne Riise

John Arne Riise (s. 24. syyskuuta 1980 Molde, Norja) on norjalainen jalkapalloilija. Hän pelasi sekä vasempana laitapuolustajana että keskikenttäpelaajana. Riisen eräs tunnusmerkki oli hänen luja vasemman jalan potkunsa. Hän on eniten maaotteluita pelannut norjalainen mies. == Seuraura == Riise aloitti ammattilaisuransa 16-vuotiaana Aalesunds FK:ssa, josta hän siirtyi Ranskan liigaan AS Monacoon vuonna 1998. Monacossa hän vakiinnutti paikkansa ykkösmiehistössä jo ensimmäisellä kaudellaan ja voitti liigamestaruuden seuraavalla kaudella. Gérard Houllier hankki Riisen Liverpooliin kaudelle 2001–2002 neljällä miljoonalla punnalla. Riise voitti Liverpoolissa Englannin liigacupin, Mestarien liigan sekä Euroopan Super Cupin. 22. huhtikuuta 2008 Riise teki oman maalin Mestarien liigan välieräottelun lisäajalla Chelseaa vastaan. Ottelu päättyi 1–1. Kesäkuussa 2008 hänen ilmoitettiin pelaavan kaudella 2008–2009 AS Romassa. John Arne Riise AS Romaan Sportti.com, 17.6.2008 Riise debytoi AS Romassa 1–1 päättyneessä ottelussa Napolia vastaan 31. elokuuta 2008. Vuonna 2011 Riise siirtyi Fulhamiin kahden vuoden sopimuksella. Kolmen Fulhamissa vietetyn kauden jälkeen Riise siirtyi kaksivuotisella sopimuksella Kyproksen jalkapalloliigan APOEL FC:iin.Confirmed: John Arne Riise has signed for APOEL Viitattu 12.2.2018. Elokuussa 2015 Riise siirtyi Intian Superliigan Delhi Dynamosiin.John Arne Riise signs for Delhi Dynamos Viitattu 12.2.2018. Maaliskuussa 2016 Riise kertoi Twitter-tilillään, että hän palaa Aalesundiin, joukkueeseen josta hänen uransa alkoi. Aalesundissa Riise ei ehtinyt pelata kuin 10 ottelua, kunnes hän kertoi pistävänsä uran tauolla motivaatiopuutteen takia.Liverpool legend John Arne Riise announces retirement: Reveals why in lengthy blog post Viitattu 12.2.2018. Hän teki sopimuksen Intian Superliigan Chennaiyin FC:iin elokuussa 2016, mutta ehti pelata sielläkin ainoastaan 10 ottelua, jonka jälkeen hän ilmoitti lopettavan uransa. === Saavutukset === * 1999–2000 Ranskan Ligue 1 -mestaruus * 2000–2001 Ranskan Supercupin voitto * 2001, 2005 UEFA Super Cupin voitto * 2002–2003 Englannin liigacupin voitto * 2004–2005 Mestarien liigan voitto * 2005-2006 FA Cupin voitto * 2001, 2006FA Community Shieldin voitto * 2014-2015 Kyproksen jalkapalloliigan voitto * 2014-2015 Kyproksen Cupin voitto == Maajoukkueura == Riise esiintyi Norjan maajoukkueessa ensimmäisen kerran vuonna 2000. Hänestä tuli vuonna 2011 kolmas sata maaottelua pelannut norjalaismies ja seuraavana vuonna hän nousi maaottelutilaston ykköseksi. Kaikkiaan hän pelasi 110 maaottelua, joista viimeisen maaliskuussa 2013. Maaottelumaaleja hän teki 16. == Muuta == Riisellä on tytär Ariana entisestä avioliitostaan. Myös hänen veljensä Bjørn Helge Riise on jalkapalloilija. == Lähteet == == Aiheesta muualla == * Riise AS Roman virallisilla sivuilla Luokka:Norjalaiset jalkapalloilijat Luokka:Vuonna 1980 syntyneet Luokka:Elävät henkilöt
Sinfonia nro 31 (Mozart)

Sinfonia nro 31 D-duuri (KV 297/300a) on Wolfgang Amadeus Mozartin vuonna 1778 valmistunut sinfonia. Sinfonia tunnetaan lisänimeltään "Pariisilainen". Teos valmistui Mozartin etsiessä virkaa Pariisista ja se on sävelletty suurelle orkesterille, joita Mozartilla oli Pariisissa käytettävissään. Sinfonian osat ovat järjestyksessä nopea-hidas-nopea, ilman menuettia. Toisesta osasta on olemassa vaihtoehtoinen versio. == Osat == *Allegro assai *Andante *Allegro 31 Luokka:1770-luvun musiikkiteokset
Esko Parpala

Esko Parpala (s. 2. heinäkuuta 1965 Rovaniemi) on suomalainen entinen keskimatkojen juoksija. Hänen päämatkansa oli 800 metrin juoksu. Urallaan hän edusti rovaniemeläistä Lapin Lukkoa. Parpala voitti 800 metrin Suomen mestaruuden Tampereella vuonna 1996 ajalla 1.52,89 http://www.gbrathletics.com/nc/fin.htm. Hopealla hän oli viidesti: 1987, 1990, 1991, 1994 ja 1997, vuonna 1995 tuli pronssia. Tavallisesti voiton esteenä oli Ari Suhonen, joka voitti Suomen mestaruuden peräti yhdeksän kertaa peräkkäin vuosina 1985–1993. Parpala oli mukana 800 metrillä Helsingin EM-kisoissa 1994 ja Tokion MM-kisoissa 1991, joissa molemmissa jäi alkueriin. Parpalan ennätys 800 metrillä oli 1.45,24. Hän juoksi sen Zürichissa 16. elokuuta 1989 samana päivänä kuin Ari Suhonen teki uuden (ja edelleen voimassa olevan) Suomen ennätyksen 1.44,10. Parpala on ajallaan matkan kaikkien aikojen viidenneksi nopein suomalainen. http://www.apulanta.fi/matti/yu/suomi.html Iisalmessa 16. heinäkuuta 1994 Lapin Lukon joukkue Heikki Keskitalo, Esko Parpala, Jarmo Kokkola ja Mika Laaksonen juoksi 4×800 metrin viestissä matkan edelleen voimassa olevan Suomen ennätyksen 7.19,95. Harvinaisella 600 metrin matkalla Parpala juoksi Suomen ennätykset sekä ulkona (1.18,90 Rovaniemellä 20. heinäkuuta 1993) että hallissa (1.19,14 Rovaniemellä 12. helmikuuta 1994) . == Lähteet == Luokka:Suomalaiset keskimatkojen juoksijat Luokka:Vuonna 1965 syntyneet Luokka:Elävät henkilöt
House Select Committee on Assassinations

House Select Committee on Assassinations oli Yhdysvaltain edustajainhuoneen salamurhakomitea, joka tutki vuosina 1976–1979 sekä presidentti John F. Kennedyn että Martin Luther Kingin salamurhaa. Komitea päätyi siihen, että salamurhien takana oli todennäköisesti salaliitto. Komission tulos julkistettiin 31. joulukuuta 1978, mutta tutkimusaineisto julistettiin salaiseksi vuoteen 2029 asti. Kennedyn murhaa koskevissa tutkimuksissa todettiin, että ampujia oli suurella todennäköisyydellä kaksi.HSCA:n raportin kolmas sivu Yhdysvaltain kansallisen tiedeakatemian vuonna 1982 julkaiseman raportin mukaan HSCA:n akustiikkaan liittyvä johtopäätös on täysin virheellinen, eikä akustinen aineisto raportin mukaan tue oletusta toisen ampujan olemassaolosta.National Research Council, Washington, DC 1982 Report of the Committee on Ballistic Acoustics ==Komitean jäsenet== * Louis Stokes (Ohio), puheenjohtaja * Richardson Preyer (Pohjois-Carolina) * Walter E. Fauntroy (District of Columbia) * Yvonne Brathwaite Burke (Kalifornia) * Christopher Dodd (Connecticut) * Harold Ford, Sr. (Tennessee) * Floyd Fithian (Indiana) * Robert Edgar (Pennsylvania) * Samuel DeVine (Ohio) * Stewart McKinley (Connecticut) * Charles Thone (Nebraska) * Harold Sawyer (Michigan) ==Katso myös== *John F. Kennedyn salamurha *Warrenin komissio == Lähteet == ==Aiheesta muualla== *http://www.archives.gov/research/index.html Luokka:Yhdysvaltain poliittinen historia Luokka:John F. Kennedyn salamurha Luokka:Amerikkalaiset komiteat
Marty Feldman

Martin Alan ”Marty” Feldman (8. heinäkuuta 1934 East End, Lontoo – 2. joulukuuta 1982 México) oli brittiläinen näyttelijä, koomikko, käsikirjoittaja ja ohjaaja. Feldmanin ulkonäölle tunnusomainen piirre olivat voimakkaasti ulkonevat ja karsastavat silmät – ensinmainittu johtui Basedowin taudista. Feldmanin vanhemmat olivat juutalaisia, jotka olivat muuttaneet Ukrainan Kiovasta Isoon-Britanniaan. Feldman kuoli Meksikossa 48-vuotiaana sydänkohtaukseen filmatessaan Kapteeni Keltapartaa. . ==Televisiosarjoja== *The Frost Report (1966) *At Last the 1948 Show (1967) *Marty (1968–1969) *The Marty Feldman Comedy Machine (1971) ==Elokuvia== *The Bed Sitting Room (1969) *Every Home Should Have One (1970) *Frankenstein Junior (Young Frankenstein, 1974) *Sherlock Holmesin välkky veli (The Adventure of Sherlock Holmes’ Smarter Brother, 1975) *40 gradi all’ombraded lenzuolo (1976) *Pähkähullujen paratiisi (Silent Movie, 1976) *Vihoviimeiset erämaalinnakkeen sankarit (The Last Remake of Beau Geste, 1977) *Voi herran pieksut! (In God We Tru$t, 1980) *Slapstick (Slapstick (Of Another Kind), 1982) *Kapteeni Keltaparta (Yellowbeard, 1983) ==Aiheesta muualla== * * *BBC Comedy: Marty Feldman Luokka:Englantilaiset näyttelijät Luokka:Brittiläiset koomikot Luokka:Brittiläiset elokuvakäsikirjoittajat Luokka:Brittiläiset televisiokäsikirjoittajat Luokka:Vuonna 1934 syntyneet Luokka:Vuonna 1982 kuolleet
Euroopan talous- ja sosiaalikomitea

Euroopan talous- ja sosiaalikomitea on Euroopan unionin toimielin. Komitean rooli EU:n päätöksenteossa on epäpoliittinen ja neuvoa-antava. Komitea koostuu Euroopan talouselämän ja työmarkkinaosapuolien ja järjestäytyneen kansalaisyhteiskunnan edustajista (työnantajat, työntekijät, ammattiliitot, kuluttajat jne.), jotka voivat talous- ja sosiaalikomitean kautta ilmaista virallisen mielipiteensä EU:n politiikasta. Komitea voi antaa kolmenlaisia lausuntoja: *pakollinen kuuleminen *vapaaehtoinen kuuleminen *oma-aloitteiset lausunnot == Jäsenet == Euroopan talous- ja sosiaalikomiteassa on 329 jäsentä, jotka ovat jakautuneet EU:n jäsenmaiden kesken siten, että väestöltään suuremmilla mailla on enemmän edustajia. Jäsenmäärä Valtiot 24 Saksa, Ranska, Italia 21 Puola, Espanja 15 Romania 12 Belgia, Kreikka, Alankomaat, Itävalta, Portugali, Ruotsi, Tšekki, Unkari, Bulgaria 9 Tanska, Suomi, Irlanti, Liettua, Slovakia, Kroatia 7 Latvia, Slovenia 6 Viro, Luxemburg, Kypros 5 Malta Jäsenet jaetaan edelleen kolmeen tai neljään ryhmään: * ryhmä I: työnantajat * ryhmä II: työntekijät * ryhmä III: moninaista Eurooppaa * ryhmiin kuulumattomat Komitean jäsenet ovat jäsenvaltioiden hallitusten esittämiä, mutta työssään täysin poliittisesti riippumattomia. Heidän toimiaikansa on neljä vuotta, ja uudelleennimitys on mahdollinen. Jäsentensä keskuudesta komitea nimeää puheenjohtajan (Kreikan Georges Dassis 2015–2018) ja kaksi varapuheenjohtajaa virkaan kahdeksi vuodeksi kerrallaan. ===Suomalaiset komiteajäsenet organisaatioineen (2015)=== * Pekka Ristelä, Suomen Ammattiliittojen Keskusjärjestö (SAK) * Antti-Jukka Ahtela, Elinkeinoelämän keskusliitto (EK) * Simo Tiainen, Maa- ja metsätaloustuottajain Keskusliitto (MTK) * Pirkko Raunemaa, Kuluttaja-asioiden neuvottelukunta * Marianne Muona, Toimihenkilökeskusjärjestö (STTK) * Tellervo Kylä-Harakka-Ruonala, Elinkeinoelämän keskusliitto (EK) * Pasi Markus Moisio, Suomen Yrittäjät (SY) * Sauli Väntti, sähkö- ja elektroniikkatyöntekijät * Timo Vuori, Elinkeinoelämän keskusliitto (EK) ==Aiheesta muualla== * Talous- ja sosiaalikomitea (virallinen sivu) * Eur-Lex Luokka:Euroopan unionin talous Talous- ja sosiaalikomitea Luokka:Komiteat
Berlin (albumi)

Berlin on vuonna 1973 julkaistu Lou Reedin albumi. Albumin edeltäjä oli helposti lähestyttävä glam rock -klassikko Transformer. Berlin on tälle täydellinen vastakohta. Se on erittäin kolkko ja surullinen albumi, jota pidetään laajalti yhtenä masentavimmista levyistä kautta aikojen.http://www.nme.com/list/50-darkest-albums- ever/203156/page/2http://www.mtv.com/news/articles/1430716/mope-rock-paradise- most-depressing-albums.jhtml Albumia pidetään myös yhtenä 1970-luvun parhaista konseptialbumeista. Se kertoo traagisen tarinan tuhoon tuomitusta parista huumeidenkäytön ja masennuksen keskellä. Albumin vastaanotto ei ollut alun perin hyvä, koska monet Transformer-levyn ystävät odottivat uutta hauskaa glam rock -albumia. Ajan myötä kasvava joukko Reedin ihailijoita on kuitenkin alkanut pitää Berliniä hänen parhaimpiinsa kuuluvana teoksena. Vuonna 2006 Lou Reed esitti ensimmäisen kerran levyn konsertissa kokonaisuudessaan. Julian Schnabel teki esityksistä elokuvan Lou Reed's Berlin.http://articles.latimes.com/2008/jul/14/entertainment/et-weekmovie14 == Kappaleet == #Berlin (3:23) #Lady Day (3:40) #Men of Good Fortune (4:37) #Caroline Says (I) (3:57) #How Do You Think It Feels (3:42) #Oh, Jim (5:13) #Caroline Says (II) (4:10) #The Kids (7:55) #The Bed (5:51) #Sad Song (6:55) == Esiintyjät == *Michael Brecker, tenorisaksofoni *Randy Brecker, trumpetti *Jack Bruce, bassokitara *Aynsley Dunbar, rummut *Bob Ezrin, piano ja mellotroni *Steve Hunter, sähkökitara *Tony Levin, bassokitara *Allan Macmillan, piano *Gene Martynec, akustinen kitara, syntetisaattori, bassokitara, laulusovitus *Jon Pierson, bassotrumpetti *Lou Reed, laulu, akustinen kitara *Dick Wagner, taustalaulu, sähkökitara *Blue Weaver, piano *B.J. Wilson, rummut *Steve Winwood, urut, harmoni *Kuoro: Bob Ezrin, Dennis Ferrante, Steve Hyden, Elizabeth March, Lou Reed, Dick Wagner. == Lähteet == Luokka:Lou Reedin albumit Luokka:Vuoden 1973 albumit Luokka:Konseptialbumit Luokka:Bob Ezrinin tuottamat albumit
Concertgebouw

Concertgebouw on konserttitalo Amsterdamissa Alankomaissa. Loistavan akustiikkansa vuoksi sitä pidetään yhtenä maailman parhaista. Se avattiin yleisölle vuonna 1888. Concertgebouw on maailman vierailluin klassisen musiikin konserttitalo: siellä pidetään vuosittain 350–400 konserttia, joilla on kuuntelijoita yli 800 000\. ==Historia== Rakennuksen suunnitteli arkkitehti Adolf Leonhard van Gendt, joka käytti innoituksena kaksi vuotta aikaisemmin Leipzigiin noussutta Neue Gewandhausia. Rakennustyöt alkoivat kaupungin silloisten rajojen ulkopuolella sijaitsevalla laitumella vuonna 1883. Hiekkaiseen maahan iskettiin kaikkiaan 2 186 kappaletta 12–13 metrin pituisia paaluja. Talo oli valmis jo vuoden 1886 lopulla, mutta avajaiset viivästyivät. Avajaiskonsertti pidettiin 11. huhtikuuta 1888. 120-henkinen orkesteri ja viidensadan vahvuinen kuoro esittivät Wagnerin, Händelin, Bachin ja Beethovenin musiikkia. ==Esityspaikat== Grote Zaal (suuri sali) on 44 metriä pitkä, 28 metriä leveä ja 17 metriä korkea. Yleisöä sinne mahtuu noin 2 000\. Suuren salin jälkikaiunta-aika on ilman yleisöä 2,8 ja yleisön läsnä ollessa 2,2 sekuntia. Tämän vuoksi sähköisesti vahvistettua musiikkia ei juurikaan esitetä Concertgebouw’ssa. Soikionmuotoinen Kleine Zaal (pieni sali) on 20 metriä pitkä ja 15 metriä leveä. Se soveltuu erinomaisesti kamarimusiikin ja liedien esittämiseen. Talon rakentamisen aikaan akustiikan saloja ei vielä tunnettu kovin hyvin, ja sisätiloja onkin jälkikäteen muuteltu useaan otteeseen äänen käyttäytymisen parantamiseksi. Sisätilojen koristelut on kuitenkin pyritty säilyttämään alkuperäisinä. ==Katso myös== *Concertgebouw- orkesteri == Lähteet == ==Aiheesta muualla== *Concertgebouw Luokka:Amsterdamin rakennukset ja rakennelmat Luokka:Oopperatalot Luokka:Konserttitalot
Merovingit

Merovingit olivat frankkilainen kuningassuku, joka hallitsi vaihtelevan kokoista frankkien valtakuntaa nykyajan Länsi-Saksan, Belgian ja Ranskan alueilla vuosina 476–750. Heitä pidetään Ranskan ensimmäisenä kuningassukuna. Tuona aikana vallinnutta aikakautta on Länsi-Euroopassa kutsuttu merovingien mukaan merovingiajaksi. Merovingejä seurasivat frankkihallitsijoina karolingit. Merovingit saivat nimensä Merovechiltä, joka oli saalilaisten frankkien johtaja noin 447–457 ja löi visigootit, saksit ja alemannit. Hänen poikansa Kilderik I hallitsi yhtä saalilaisheimoa Tournain kaupungissa. Kilderikin poika Klodvig yhdisti ensin kaikki saalilaiset frankit. Sen jälkeen hän liitti alueisiinsa ripuaaristen frankkien ja alemannien alueet ja sai lopulta hallintaansa lähes koko Gallian, lukuun ottamatta Burgundia ja Provencea. Klodvig kääntyi vaimonsa Klotilden kannattamaan kristinuskoon joko vuonna 496 tai 506. Klodvigin kuollessa 511 valtakunta jaettiin saalilaisen lain mukaan neljään osaan hänen pojilleen.Rantala 1993, s. 564 Tämä jakamistraditio säilyi kaksi seuraavaa vuosisataa, ja frankkien laaja valtakunta jakautui useampiin pienempiin kuningaskuntiin, jotka kilpailivat keskenään. Itäinen kuningaskunta oli Austrasia, pääkaupunkinaan Metz. Läntinen kuningaskunta oli nimeltään Neustria, jonka pääkaupunki oli aluksi Soissons ja myöhemmin Pariisi. Valtakunnan eteläosissa oli Burgundin kuningaskunta. Muutamat merovingikuninkaat, kuten Klotar I ja Dagobert I, onnistuivat yhdistämään koko valtakunnan valtansa alle, mutta myöhemmät kuninkaat olivat enää nukkehallitsijoita, sillä he menettivät vähitellen lähes kaiken valtansa major domuksille, kuningaskuntien mahtaville käskynhaltijoille. Merovingien valta perustui myyttisiin sukujuuriin (merovingit väittivät polveutuvansa muun muassa Nooasta ja troijalaisista) ja käsitykseen heidän nauttimastaan Jumalan suosiosta, jota lisäsi merovingien sotilaallinen menestys. Merovingikuningas hallitsi sodasta saatua ryöstösaalista, johon kuuluivat sekä irtain omaisuus että maat väestöineen, ja oli vastuussa sen jakamisesta kannattajilleen. Kuninkaat jakoivat maata vasalleilleen, jotka vastineeksi huolehtivat alueen puolustamisesta, hallinnosta ja oikeudenkäytöstä ja kokosivat armeijoita kuninkaan käyttöön. Merovingien aikana (511) luotiin saalilainen laki, johon Ranskassa vedottiin vielä Valois-dynastian aikana perimysjärjestyskysymyksessä. == Lähteet == * Rantala, Risto (toim.): Perustieto. Akateemisen tietosanakirja. Otava 1993. ISBN 951-1-12579-6 === Viitteet === == Aiheesta muualla == Luokka:Hallitsijasuvut Luokka:Ranskan hallitsijasuvut Luokka:Frankkien valtakunta Luokka:Seulonnan keskeiset artikkelit
Juha Kukkamo

Juha Mikael Kukkamo (s. 1. huhtikuuta 1976 Keuruu) on suomalainen keski- ja pikamatkojen juoksija. Hän on parhaiten menestynyt 800 metrillä, jolla hän on ollut Suomen paras juoksija 1990-luvun loppupuolelta lähtien yhdessä Wilson Kirwan kanssa. Kukkamo on voittanut 800 metrin Suomen mestaruuden vuosina 1997, 2001, 2003 ja 2005. Hopealla hän on ollut 1999, 2000, 2004 ja 2006 sekä pronssilla 2002 eli Kukkamo on ollut mitaleilla kahdeksan kertaa peräkkäin (1999–2006). 1 500 metrillä Kukkamo voitti SM-kultaa 2001 ja pronssia 1998, 2000 ja 2004. Hallissa hän on voittanut 800 metrin Suomen mestaruuden 1998, 2001, 2002, 2003, 2004 ja 2006 (1999 ja 2005 hopeaa) sekä 1 500 metriä 1999, 2001, 2002, 2004 ja 2005 (hopeaa 1998 ja 2003). Kukkamo oli mukana vuoden 2005 MM-kisoissa Helsingissä 800 metrillä. Hän karsiutui alkuerissä. Seuratasolla Kukkamo on edustanut Lahden Ahkeraa lähes koko aikuisikänsä. Ennen Lahden Ahkeraan siirtymistä hän edusti Keuruun Kisailijoita. == Ennätykset == 400 m 48,44 28. heinäkuuta 2005 800 m 1.46,68 25. heinäkuuta 2005 1 000 m 2.22,58 9. elokuuta 2000 1 500 m 3.42,81 15. kesäkuuta 1998 == Lähteet == Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Suomalaiset pikajuoksijat Luokka:Vuonna 1976 syntyneet Luokka:Elävät henkilöt
Pyrotekniikka

right|thumb|250px|Lordin pyrotekniikkaa Pyrotekniikka tarkoittaa palavan ja palamalla räjähtävän materiaalin valmistusta ja käyttöä lähinnä viihdetarkoituksiin. Sana pyrotekniikka juontuu muinaiskreikan sanoista pyros ("tuli") ja tekhne ("taito", erityisesti "käsityötaito"). Pyrotekniikkaa käytetään esimerkiksi elokuvissa sekä teatteri- ja musiikkiesityksissä tunnelman tuojana, ja tietenkin varsinaisissa ilotulitteissa. Ruuti, jota räjähteissä usein osana käytetään, ja ilotulitteet yleisestikin, on keksitty Kiinassa (pīnyīn: ruuti = zhà[yào]; ilotulite = biānpào), missä niitä edelleen on tapana käyttää paitsi uudenvuoden aikaan, myös esimerkiksi perinteisiä häitä vietettäessä tai uutta liikeyritystä perustettaessa. Tunnettuja pyrotekniikkaa käyttäviä musiikkiyhtyeitä ovat Lordi, Dimmu Borgir, Stratovarius, Nightwish, Rammstein ja KISS. == Käyttö Suomessa == Suomessa pyrotekniikan käyttö tehosteisiin on tarkkaan laissa säädeltyä: *Panostajalaki nro 219 *Valtioneuvoston asetus no 122/2002 *Sosiaali- ja terveysministeriön asetus no 124/2002 *Valtioneuvoston päätös räjäytys- ja louhintatyön järjestysohjeista 29.5.1986/410 *Räjähdeasetus nro 473 *Laki 390/2005 **FINLEX Valtion säädöstietopankki == Katso myös == * Pyrotekniset aineet == Aiheesta muualla == Suomalaisia pyrotekniikan toimittajia: *Blast Wave Mikko Sarkkinen *Lohjan ilotulitus Oy *Oy Pyroman Finland Ltd *Flame Game Oy *Ilotulitus Oy *Suomen pyrotekniikka Luokka:Näyttämötekniikka Luokka:Tuli
Heikki Pippola

Heikki Olavi Pippola (s. 1. toukokuuta 1943 Vimpeli) on entinen suomalainen juoksija. Hänen päämatkansa olivat 400 ja 800 metriä. Pippola voitti 400 metrin juoksun Suomen mestaruuden vuosina 1965, 1966 ja 1967. Vuonna 1966 hän voitti myös 800 metrin juoksun Suomen mestaruuden ajalla 1.48,8 http://www.gbrathletics.com/nc/fin.htm. Kaikkiaan Pippola saavutti urallaan kahdeksan henkilökohtaista SM-mitalia, yhden niistä 400 metrin aitajuoksussa vuonna 1965. Syyskuussa 1966 Pippola juoksi 800 metrin Suomen ennätyksen 1.47,8. Hän sivusi ennetystään myöhemmin samassa kuussa. Seuratasolla Pippola edusti Alavuden Urheilijoita. == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1943 syntyneet Luokka:Elävät henkilöt
Jouko Uola

Jouko Aimo Uola (s. 27. huhtikuuta 1944 Huittinen) on suomalainen entinen keskimatkojen juoksija. Uola voitti 1 500 metrin juoksun Suomen mestaruuden vuonna 1966 ajalla 3.48,3 http://www.gbrathletics.com/nc/fin.htm. Vuonna 1970 hän sai pronssia. Hallissa hän otti SM-hopeaa 800 metrillä vuonna 1966. Seuratasolla Uola edusti Lauttakylän Lujaa. == Lähteet == Luokka:Suomalaiset keskimatkojen juoksijat Luokka:Vuonna 1944 syntyneet Luokka:Elävät henkilöt
Matti Tuura

Matti Yrjö Elias Tuura (27. helmikuuta 1946 Ypäjä – 2. elokuuta 2021 KiukainenKuolinilmoitus. Helsingin Sanomat 22.8.2021, s. C 12.) oli suomalainen keski- ja kestävyysmatkojen juoksija. Tuura saavutti 1 500 metrin juoksussa Suomen mestaruuden vuonna 1968 ajalla 3.46,4, SM-hopeaa vuosina 1969 ja 1970 sekä SM-pronssia vuosina 1967 ja 1971. Sisäradoilla hän saavutti matkan SM-hopeaa vuonna 1971. Viestijuoksun SM-kisoissa hän sai 4×800 metrin viestissä hopeaa 1967 ja 4 × 1 500 metrin viestissä kultaa 1968 ja pronssia 1967. Tuura juoksi 2 000 metrillä Suomen ennätyksen 5.08,8 syyskuussa 1970. Seuratasolla Tuura edusti koko uransa ajan Ypäjän Yllätystä paitsi vuosina 1967–1968 Jyväskylän Kenttäurheilijoita. Tuura toimi Suomussalmen lukion rehtorina vuosina 1974–2010. == Lähteet == ==Aiheesta muualla== *Matti Tuuran muistokirjoitus Helsingin Sanomissa Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset opettajat Luokka:Vuonna 1946 syntyneet Luokka:Vuonna 2021 kuolleet
Walk the Line

Walk the Line on James Mangoldin ohjaama draamaelokuva country-muusikko Johnny Cashin elämästä. Se sai ensi-iltansa vuonna 2005. Elokuva keskittyy Cashin nuoruusvuosiin, romanssiin laulaja June Carterin kanssa ja nousuun country- musiikin huipulle. Walk the Line on sovitettu Johnny Cashin omaelämäkerroista Cash omin sanoin ja Laulu elämälle. Elokuvan nimi on otettu Cashin yhdestä tunnetuimmasta kappeleesta ”I Walk the Line”. Elokuvan pääosassa ovat Joaquin Phoenix Johnny Cashina ja Reese Witherspoon June Carterina. Molemmat saivat kehuja roolisuorituksistaan ja olivatkin ehdolla useissa palkintogaaloissa. Witherspoon voitti elokuvasta muun muassa Oscarin, Bafta-palkinnon, Golden Globen ja SAG-palkinnon parhaasta naispääosasta. Lisäksi itse elokuva palkittiin parhaan musikaali- tai komediaelokuvan Golden Globella. == Rooliluettelo == == Palkintoja == === Oscarit === *Paras naispääosa: Reese Witherspoon Ehdokkaana: *Paras miespääosa: Joaquin Phoenix *Paras leikkaus: Michael McCusker *Paras puvustus: Arianne Phillips *Paras äänitys: Paul Massey, Doug Hemphill, Peter F. Kurland === Bafta-palkinnot === *Paras naispääosa: Reese Witherspoon *Paras äänitys: Paul Massey, Doug Hemphill, Peter F. Kurland, Donald Sylvester Ehdokkaana: *Paras miespääosa: Joaquin Phoenix *Paras elokuvamusiikki: T-Bone Burnett === Golden Globet === *Paras komedia tai musikaali *Paras miespääosa komediassa tai musikaalissa: Joaquin Phoenix *Paras naispääosa komediassa tai musikaalissa: Reese Witherspoon == Lähteet== == Aiheesta muualla == *Elokuvan kotisivut Luokka:Yhdysvaltalaiset romanttiset draamaelokuvat Luokka:Yhdysvaltalaiset elämäkertaelokuvat Luokka:Musiikkielokuvat Luokka:Vuoden 2005 yhdysvaltalaiset elokuvat Luokka:Parhaan naispääosan Oscar-palkinnon saaneet elokuvat Luokka:Golden Globe -palkitut elokuvat Luokka:James Mangoldin ohjaamat elokuvat Luokka:SAG- palkitut elokuvat Luokka:20th Century Foxin elokuvat Luokka:1950-luvulle sijoittuvat elokuvat Luokka:Päihdeaiheiset elokuvat
Doom Builder

Doom Builder on Pascal "CodeImp" vd Heiden kehittämä kenttäeditori Doom- tietokonepelille. Se tukee myös Doom-käännöksiä, kuten ZDoomia, Eternitya, jDoomia, Boomia, Skulltagia ja Doom Legacya. Lisäksi se tukee Hexen-pohjaista karttamuotoa. Ohjelma on vapaata ohjelmistoa, sillä se on julkaistu GNU GPL -lisenssin alaisena. == Aiheesta muualla == * Viralliset sivut CodeImp - Doom Builder * Käyttöohjeet (PDF-tiedosto) Doom Builder Guide * Doom Builder 2 CodeImp - Doom Builder 2 Luokka:Vapaat ohjelmistot Luokka:Videopelien muokkausohjelmistot ru:WAD
Jouko Niskanen

Jouko Juhani Niskanen (s. 10. toukokuuta 1943 Sotkamo) on suomalainen entinen keskimatkojen juoksija. Niskanen voitti 1 500 metrin juoksun Suomen mestaruuden vuonna 1973 ajalla 3.48,0 http://www.gbrathletics.com/nc/fin.htm. Hän oli toinen 800 metrillä vuonna 1975 ja 1 500 metrillä vuonna 1974. 800 ja 1 500 metrillä hän oli kolmas vuonna 1972. Seuratasolla Niskanen edusti Sotkamon Jymyä. ==Saavutukset== ===SM-mitalit=== ;800 m *hopeaa 1.53,3 Seinäjoki 1975 *pronssia 1.50,5 Joensuu 1972 *pronssia 1.54,4 Turku 1973 (sisäratojen SM-kisat) ;1500 m *kultaa 3.48,0 Hyvinkää 1973 *hopeaa 3.50,4 Jyväskylä 1974 *pronssia 3.51,2 Joensuu 1972 ;Maastojuoksu *pronssia Kalajoki 1974 ;Viestijuoksu *pronssia 4×800 Kuortane 1974 ===Maaotteluedustukset=== ;1 500 m *6. 3.45,2 Helsinki 1972 *6. 3.56,25 Tukholma SWE 1973 *6. 3.45,5 Helsinki 1974 *4. 3.41,38 Helsinki 1974 *6. 3.46,6 Sotši URS 1974 ===Suomen ennätykset=== * 35 v. 1 000 m: 2.23,5 Imatra 27.7.1978 == Lähteet == Luokka:Suomalaiset keskimatkojen juoksijat Luokka:Vuonna 1943 syntyneet Luokka:Elävät henkilöt
Uskollinen puutarhuri

Uskollinen puutarhuri (The Constant Gardener) on vuonna 2005 ensi-iltansa saanut Fernando Meirellesin ohjaama draamaelokuva. Se perustuu John le Carrén samannimiseen romaaniin vuodelta 2001. Elokuvan pääosissa ovat Ralph Fiennes ja Rachel Weisz. == Juoni == Elokuva kertoo Ison-Britannian diplomaatti Justin Quaylen (Ralph Fiennes) tarinan Keniassa. Hänen vaimonsa Tessa (Rachel Weisz) murhataan Turkanajärvellä ja hän lähtee tutkimaan kuoleman syitä. Quaylelle paljastuu, että Tessa on ollut Amnestyn aktivisti, jonka toiminta ei miellyttänyt tärkeitä taustavaikuttajia. == Näyttelijät == == Tuotanto == Elokuvaa kuvattiin Keniassa Loiyangalanin kaupungissa sekä Nairobin slummissa Kiberassa. Olosuhteet vaikuttivat suuresti näyttelijöihin ja kuvausryhmään, ja he perustivat säätiön Constant Gardener TrustConstant Gardener Trust kehittämään alueen peruskoulutusta. Weisz, Fiennes ja le Carré ovat järjestön suojelijoita. == Vastaanotto == Uskollinen puutarhuri sai neljä Oscar- ehdokkuutta. Rachel Weisz palkittiin roolistaan parhaan naissivuosan Oscarilla, Golden Globella, SAG-palkinnolla ja parhaan naispääosan BIFA- palkinnolla. === Oscar === *Paras naissivuosa: Rachel Weisz Ehdokkaana: *Paras sovitettu käsikirjoitus: Jeffrey Caine *Paras leikkaus: Claire Simpson *Paras elokuvamusiikki: Alberto Iglesias === BAFTA === *Paras leikkaus: Claire Simpson Ehdokkaana: *Paras elokuva *Paras brittiläinen elokuva *Paras miespääosa: Ralph Fiennes *Paras naispääosa: Rachel Weisz *Paras ohjaus: Fernando Meirelles *Paras sovitettu käsikirjoitus: Jeffrey Caine *Paras kuvaus: César Charlone *Paras elokuvamusiikki: Alberto Iglesias *Paras äänitys: Joakim Sundström, Stuart Wilson, Mike Prestwood Smith, Sven Taits === BIFA === *Paras brittiläinen independent-elokuva *Paras miespääosa: Ralph Fiennes *Paras naispääosa: Rachel Weisz Ehdokkaana: *Paras ohjaus: Fernando Meirelles *Paras käsikirjoitus: Jeffrey Caine *Paras miessivuosa: Bill Nighy *Paras tekninen suoritus: César Charlone (kuvaus) === Golden Globet === *Paras naissivuosa: Rachel Weisz Ehdokkaana: *Paras draamaelokuva *Paras ohjaus: Fernando Meirelles == Lähteet == Luokka:Vuoden 2005 brittiläiset elokuvat Luokka:Brittiläiset draamaelokuvat Luokka:Vuoden 2005 saksalaiset elokuvat Luokka:Saksalaiset draamaelokuvat Luokka:Poliittiset trillerit Luokka:Fernando Meirellesin ohjaamat elokuvat Luokka:Saksalaiset romaaneihin perustuvat elokuvat Luokka:Parhaan naissivuosan Oscar-palkinnon saaneet elokuvat Luokka:BAFTA Film Award -palkitut elokuvat Luokka:SAG-palkitut elokuvat Luokka:Brittiläiset romaaneihin perustuvat elokuvat
Arkansas (joki)

Arkansas [] on Mississippin toiseksi pisin sivujoki Missourin jälkeen. Se alkaa Coloradosta Kalliovuorilta ja virtaa läpi Kansasin, Oklahoman ja Arkansas'n osavaltioiden. Joki on 2 350 kilometriä pitkä. Merkittäviä kaupunkeja, joiden läpi joki virtaa, ovat Wichita (Kansasissa), Tulsa (Oklahomassa) ja Little Rock (Arkansas'ssa). Joki on yläpäässään Kalliovuorilla jyrkkä ja nopea vuoristovirta. Cañon Cityn kohdalla Coloradossa se siirtyy virtaamaan Royal Gorge -kanjoniin, jonka kuohuvissa koskissa harrastetaan joenlaskua. Suurimman osan matkastaan joki kulkee tasangolla, jossa jokipenkat ovat matalat ja tulvat yleisiä. Eurooppalaisista tulokkaista Arkansasjoen löysivät ensimmäisenä Francisco Vásquez de Coronadon tutkimusryhmän jäsenet 29. kesäkuuta 1541, jotka ylittivät joen nykyisen Dodge Cityn lähellä. Vuonna 1806 Zebulon Pike tutki joen yläjuoksua. Vuosina 1819–1846 joki oli Yhdysvaltain ja Espanjan hallitseman Meksikon välinen rajajoki. Joki on kaupallisesti purjehduskelpoinen noin 1 000 kilometrin matkan Catoosan satamakaupunkiin asti, joka sijaitsee hieman Tulsasta itään. Laivojen kulkemisen tekevät mahdolliseksi useat sulut ja padot, jotka keinotekoisesti leventävät ja syventävät jokea. ==Sivujoet== Arkansasjoen sivujokia ovat Fountain Creek, Pawnee River, Verdigris River, Neosho River, Cimarron River ja Canadian River. == Lähteet == Luokka:Yhdysvaltain joet Luokka:Mississippin vesistö
Sorry (Madonnan kappale)

Sorry on yhdysvaltalaisen poplaulaja Madonnan toinen singlejulkaisu vuonna 2005 ilmestyneeltä albumilta Confessions on a Dancefloor. Single ilmestyi helmikuussa 2006. Kappaleen ovat tuottaneet Madonna ja Stuart Price, ja se on saanut positiivista palautetta kriitikoilta. Kappaleen singlen kansikuva on Madonnan fanin ottama marraskuussa 2005 tämän esiinnyttyä Lontoon G.A.Y.-clubilla. Kappaleessa käytetään peräti kymmentä eri kieltä; englantia, ranskaa, espanjaa, hollantia, italiaa, espanjaa, japania, hindiä, liettuaa ja hepreaa. == Listasijoitukset == Kappaleesta tuli Madonnan yhdestoista singlelistan ykkönen Isossa-Britanniassa, Italiassa ja Espanjassa. Se myös sijoittui kymmenen myydyimmän singlen joukkoon Saksassa, Ranskassa ja Australiassa. Yhdysvalloissa kappale menestyi Billboard Dance Airplay- ja Dance Club-listoilla, mutta floppasi Billboard Hot 100-listalla, sijoittuen parhaimmillaan vasta sijalle 58. ==Musiikkivideo== Kappaleen musiikkivideo jatkaa aiemman singlejulkaisun, Hung Upin musiikkivideon viitoittamaa tarinaa ja koreografina toimii yhä Jamie King. Sorryn musiikkivideolla on samoja hahmoja kuin Hung Upin videolla, mutta perusideana on Madonnan ja hänen seurueensa matkanteko diskoksi muokatussa pakettiautossa klubille, jossa Madonna ja hänen seurassaan tulleet ihmiset aloittavat tanssikilpailun. Auto on Britannian MTV:n Viritetyt vehkeet (Pimp My Ride)-ohjelman eräässä jaksossa muokkaama. Luokka:Madonnan kappaleet Luokka:Vuoden 2005 kappaleet
Pianosonaatti nro 21 (Beethoven)

thumb|Beethovenin Waldstein-sonaatin rondon 8 ensimmäistä tahtia. Ludwig van Beethovenin pianosonaatti nro 21 C-duuri op. 53, lisänimeltään Waldstein- sonaatti, on sävelletty vuonna 1804. Ranskalaiset kutsuvat sonaattia nimellä L´Aurore (aamu). Nimen alkuperästä tietämättömät saattavat ensin hämmästellä sonaatin nimeä (Waldstein tarkoittaa ”Metsäkiveä”); nimi on tullut kuitenkin omistuksesta Kreivi Ferdinand von Waldsteinille. ==Historiaa== Beethoven oli saanut juuri uuden Erard-merkkisen pianon, jossa oli aikaisempaa kirkkaampi ääni ja viisi kosketinta enemmän. Kirkas ääni mahdollisti paremman kosketuksen ja lisäkoskettimet massiivisemman äänen. Waldstein-sonaatti oli ensimmäinen tällaiselle soittimelle sävelletty kappale. Kreivi Waldsteinille on omistettu Arkkipiispa Rudolfin tavoin useita kappaleita, hän oli Beethovenin erittäin hyvä ystävä. Teos on sävelletty Beethovenin "keskikaudella" (myöhäis- ja varhaiskauden välissä), niin kuin myös sonaatit ”Appassionata” ja ”Jäähyväissonaatti”. ==Rakenne== Sonaatissa on kolme osaa: #Allegro con brio #Introduzione. Molto adagio #Rondo. Allegro moderato. Ensimmäinen osa alkaa staccato-soinnuilla pianissimossa. Välillä ylärekisterissä oleva melodia pääsee esiin, mutta staccato-soinnut soivat taustalla koko osan ajan. Osan toinen teema on E-duurissa olevia murtosointuja. Tämä sonaatti on yksi ensimmäisistä, joissa hän on myöhemmissä osissa palannut takaisin alkuteemaan, kuten esimerkiksi Hammerklavierissakin. Toisessa osassa on rauhoittava 6/8-tahtilaji. Aluksi jännitys kasvaa kasvamistaan, kunnes rauhoittuu osan loppuun mennessä. Kolmas osa alkaa heti toisen jälkeen. Kolmas osa on Rondo, joka alkaa rauhallisella, jopa lohduttavalla teemalla, kunnes oikean käden trilli ja samanaikainen melodiansoitto ja vasemman käden nopeat asteikot murtavat rauhan. Osan toinen teema on nopealuontoiset triolit mollissa. Ensimmäiseen C-duuri-teemaan palataan tällä kertaa loisteliaassa fortissimossa. Tämän kappaleen coda on ”Prestissimo”. Oktaavijuoksutukset pitäisi soittaa niin nopeasti kuin mahdollista. Osassa on todella loistelias sointi. Se on tyypillistä Beethovenin keskikauden sonaattien rondoille. ==Aiheesta muualla== * Piano Sonata No.21, Op.53 (Beethoven, Ludwig van) IMSLP / Petrucci Music Library Luokka:Ludwig van Beethovenin pianosonaatit Luokka:1800-vuosikymmenen musiikkiteokset
Ilkka Äyräväinen

Ilkka Juhani Äyräväinen (s. 28. helmikuuta 1960 Helsinki) on suomalainen keski- ja kestävyysmatkojen juoksija sekä estejuoksija. Äyräväinen voitti 1 500 metrin juoksun Suomen mestaruuden vuonna 1982 ajalla 3.43,15 http://www.gbrathletics.com/nc/fin.htm. Hallikisoissa hän voitti SM-kultaa vuonna 1979 5 000 metrillä juosten matkan 19-vuotiaiden Suomen ennätyksen 14.34,6. Äyräväinen oli Helsingin MM-kisoissa 1983 mukana 3 000 metrin esteissä. Äyräväinen juoksi Porvoossa 8. elokuuta 1982 3 000 metrin esteissä käsiajan 8.22,6, jolla hän on matkan kaikkien aikojen kuudenneksi nopein suomalainen http://www.apulanta.fi/matti/yu/suomi.html. Vuoden 1982 Ateenan EM-kisoissa Äyräväinen sijoittui estejuoksussa kuudenneksi ajalla 8.24,19. Seuratasolla Äyräväinen edusti Helsingin Kisa-Veikkoja. == Lähteet == Luokka:Suomalaiset estejuoksijat Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1960 syntyneet Luokka:Elävät henkilöt
Sisäinen tekijä

Sisäinen tekijä (usein myös IF englanninkielisestä nimityksestä intrinsic factor) on maharauhasten katesolujen tuottama glykoproteiini, jonka avulla B12-vitamiini imeytyyTerveyskirjasto viitattu 3.8.2011. Se sitoutuu mahassa tai ohutsuolen alkuosassa B12-vitamiiniin ja muodostaa kompleksin, joka sitoutuu reseptoriinsa ohutsuolen loppuosassa (ileumissa).Ravitsemustiede, Avoin.helsinki.fi viitattu 3.8.2011 ==Lähteet== Luokka:Proteiinit
Basset artésien normand

Basset artésien normand on ranskalainen ajokoira. Rotu on melko harvinainen kaikkialla muualla kuin kotimaassaan, Suomen kanta on vajaa 200 yksilöä. == Ulkonäkö == Basset artésien normand on pitkä ja matala: säkäkorkeus on 26–36 cm. Rotu on melko pitkäkuonoinen ja suurisilmäinen. Korvat ovat isot ja riippuvat. Häntä on pitkä, tyvestä paksu, sapelinmuotoinen, selälle kiertymätön ja korkealle kiinnittynyt. Turkki myötäilee ihoa ja on lyhyttä. Väri on kirjava puna-musta-valkoinen tai kelta-valkoinen. == Luonne ja käyttäytyminen == Rodun riistavietti on voimakas, mikä koiran omistajan on hyvä muistaa. Se on sosiaalinen ja tulee hyvin toimeen muiden koirien kanssa. == Alkuperä == Ranskassa havaittiin matalaraajaisten ajokoirien olevan käyttökelpoisia pienten hirvieläinten metsästyksessä. Eri puolilla Ranskaa käytettiin erityyppisiä koiria. Vallankumouksen jälkeen aatelisten suosimat bassetit kävivät vähiin, mutta jalostuskelpoisia yksilöitä kuitenkin löytyi. Rodun määrätietoinen kehittäminen alkoi 1870-luvulla, kun Couteulx de Canteleu vakiinnutti tehokkaan, eturaajoiltaan suoran artoisinbassetti-rodun, kun taas Louis Lane kehitti paljon näyttävämmän, eturaajoiltaan käyrän normandianbassetti-tyypin. Vuonna 1924 nämä kaksi yhdistettiin yhdeksi roduksi, jonka nimeksi tuli basset artésien normand. == Lähteet == *Tapio Eerola: Suomen koirarodut. Tammi 1997. * Suomen Bassetkerho ry === Viitteet === == Aiheesta muualla == *Rotumääritelmä (Suomen Kennelliitto, pdf) Luokka:FCI 6 Ajavat ja jäljestävät koirat Luokka:Ajokoirat Luokka:Ranskalaiset koirarodut
Jatasalmi

Jatasalmi on salmi Helsingissä Vartiosaaren ja Tammisalon välillä. Salmen rannalla Vartiosaaren puolella on kesänuorisotalo. Luokka:Helsingin luonto Luokka:Tammisalo Luokka:Suomen salmet Luokka:Itämeren salmet Luokka:Vartiosaari Luokka:Laajasalo
Risto Niku

Risto Lauri Tapani Niku (s. 15. helmikuuta 1941 LahtiVeli-Pekka Leppänen: Risto Niku tutkii konnantöitä – Yhden tekivät norjalaiset hänen isälleen Tapani Nikulle Ranskan Chamonix’ssä vuonna 1924 Helsingin Sanomat 14.2.2021. Viitattu 14.2.2021.) on suomalainen tiedottaja, toimittaja ja tietokirjailija. Koulutukseltaan Niku on filosofian maisteri. ==Henkilöhistoria== Niku valmistui ylioppilaaksi Lahden lyseosta vuonna 1959 ja filosofian maisteriksi Helsingin yliopistosta vuonna 1966 opiskeltuaan kirjallisuutta, suomen kieltä ja taidehistoriaa. Hän oli Etelä-Suomen Sanomien toimittaja vuosina 1964–1970, Yhdysvaltain tiedotustoimiston lehdistöavustaja 1970–1973 ja Helsingin Puhelinyhdistyksen (sittemmin Elisan) tiedotuspäällikkö 1973–2003. Niku oli myös Squash-uutiset-harrastelehden päätoimittaja 1979–1982. Niku tunnetaan kirjoittamistaan tietokirjoista, joissa hän on pyrkinyt selvittämään Suomen historian kuuluisia ratkaisemattomia poliittisia rikoksia ja muita mysteerejä. Hän on kirjoittanut kirjat muun muassa sisäministeri Heikki Ritavuoren murhasta vuonna 1922, matkustajakone Kalevan alasampumisesta vuonna 1940 ja kapteeni Ivan Belovin ampumisesta vuonna 1944. Niku väittää tietävänsä Belovin ampujan nimen, mutta ei suostu paljastamaan sitä julkisuuteen. Nikun vanhemmat olivat hiihtäjä ja olympiamitalisti Tapani Niku ja kokoomuspoliitikko Hilja Niku. Metsäneuvos Väinö Niku oli hänen veljensä.Kuka kukin on 1978, s. 639 Runeberg.org. == Teokset == *Murtomaata. Suomalaisen murtomaahiihdon uranuurtaja Tapani Niku muistelee, toim. Risto Niku, Pohjoinen, 1979 *Palloa päin seiniä! Suomalaisen squashin tarina, Suomen squashliitto, 1991 *Neljännesvuosisata hyvässä seurassa. Helsinki Squash Rackets Club 1971-1996, Helsinki Squash Rackets Club, 1996 *Suomen murtomaahiihdon uranuurtaja Tapani Niku 1895-1989, 1995 *HPY:n muutoksen vuosikymmenet: Vuorineuvokset Martti Harva ja Kurt Nordman kertovat, miten Helsingin Puhelinyhdistys muuttui tietoliikennekonserniksi, Elisa Communications, 2002 *Kuka ampui kapteeni Ivan Belovin? Suomen kaikkien aikojen tutkituin murhajuttu, Edita, 2003 *Ministeri Ritavuoren murha, Edita, 2004 *Kahdeksan tuomittua miestä. Sotasyyllisten vankilavuodet, Edita, 2005 *Kalevan kuolemanlento, Edita, 2007 *Suomalaisia tietokirjailijoita, BTJ Kustannus, 2008 *Kovaa peliä Alpeilla. Miten Suomi sai ensimmäisen olympiamitalin hiihdossa, Suomen Urheilumuseosäätio, 2009 *Suomalaisia tietokirjailijoita 2, Avain 2010. == Lähteet == Luokka:Suomalaiset tietokirjailijat Luokka:Suomalaiset toimittajat Luokka:Suomalaiset tiedottajat Luokka:Vuonna 1941 syntyneet Luokka:Elävät henkilöt
Rangifer

Rangifer voi tarkoittaa: *Peuraa (Rangifer tarandus), joka käsittää myös poron ja karibut *Poron tähdistöä (Tarandus vel Rangifer)
Timo Lehto

Timo Antero Lehto (s. 2. maaliskuuta 1956 Kokkola) on suomalainen entinen keskimatkojen juoksija. Lehto voitti 1 500 metrin juoksun Suomen mestaruuden 1983 ja 1984.http://www.gbrathletics.com/nc/fin.htm Hallissa Lehto oli SM- hopealla 800 metrillä vuonna 1980. Lehdon ennätys 1 500 metrillä oli Tukholmassa 2. heinäkuuta 1984 juostu 3.38,92. Seuratasolla hän edusti Oravais Idrottsföreningia. == Lähteet == Luokka:Suomalaiset keskimatkojen juoksijat Luokka:Vuonna 1956 syntyneet Luokka:Elävät henkilöt
Burkina Fason maantiede

thumb|300px|Puolet Burkina Fasosta on metsää. Burkina Faso on valtio Afrikassa. Sen pohjoisosia hallitsee Sahelin kuiva alue ja muita osia Volta- joki. Lännessä ja kaakossa on kukkuloita ja vuoria, kuten maan korkein vuori Ténakourou (749 m), mutta muuten maa on melko alavaa. Burkina Fasolla ei ole rantaviivaa, sillä se on sisämaavaltio. Maan pääkaupunki on Ouagadougou ja toiseksi suurin kaupunki Bobo Dioulasso. Burkina Faso on jaettu hallinnollisiin alueisiin (région), provinsseihin (province) ja departementteihin (département). Burkina Fasolla on rajaa muiden valtioiden kanssa 3 192 km, tästä Beninin kanssa 306 km, Norsunluurannikon 584 km, Ghanan 548 km, Malin 1 000 km, Nigerin 628 km ja Togon 126 km. Burkina Fason kokonaispinta-ala on 274 200 km². == Ilmasto == Burkina Fason ilmasto on trooppinen, talvet ovat kuivia ja lämpimiä ja kesät kuumia ja kosteita. ==Vesialueet== Burkina Fasossa virtaa Volta-joki. Maan koillisosat kuuluvat Niger-joen valuma-alueeseen. Burkina Fasossa on lisäksi järviä, kuten Tengrela ja Bam sekä suuria lampia. Vesialueiden yhteenlaskettu pinta-ala on kuitenkin vain noin 400 km². Vesipula on maassa usein ongelmana. == Katso myös == * Luettelo Burkina Fason kaupungeista == Lähteet == *
Tenakourou

Tenakourou on Burkina Fason korkein kohta. Korkeutta sillä on 749 metriä. Tenakouroun kukkula sijaitsee Malin rajalla maan länsiosassa. == Lähteet == thumb|left|280px|Khaya senegalensis -puu Tenakouroun lähellä. Luokka:Burkina Fason vuoret Luokka:Burkina Fason ja Malin raja
Inkeri (nimi)

Inkeri on suomalainen naisen etunimi. Inkeri on suomalainen muoto ruotsalaisesta nimestä Inger, joka on peräisin muinaisskandinaavisesta nimestä Ingifridh (nykyinen Ingrid), jonka nimet osat merkitsevät 'Ing-jumalaa' ja 'kaunista'. Nimi on esiintynyt Suomessa jo muinaisaikana, sitä todistavat monet paikannimet, esimerkiksi Inkerinmaa, josta on johdettu suomalaisten heimon nimi inkeriläiset. Kansanvalistusseuran kalenterissa Inkeri oli vuodesta 1882 ja Suomen almanakassa vuodesta 1891 lähtien. Digi- ja väestötietoviraston tietojen mukaan vuoden 2019 loppuun mennessä Inkeri-nimen on saanut 62 074 naista ja muutama mies. == Tunnettuja Inkereitä == *Inkeri Aalto (1923–2017), näyttelijä *Inkeri Anttila (1916–2013), oikeustieteen professori ja kriminologi, oikeusministeri 1975 *Inkeri Elomaa (s. 1942), lääkäri, syövän tutkija ja professori *Inkeri Fält (s. 1940), keihäänheittäjä *Inkeri Harmaja (1898–1978), hovioikeudenneuvos *Inkeri Harri (1914–1988), julkkiskampaaja *Inkeri Kajava (1909–2002), lastenkirjailija *Inkeri Karvonen (s. 1942), lastenkirjailija *Inkeri Kerola (s. 1957), keskustalainen poliitikko *Inkeri Ketola (1933–2005), iskelmälaulaja *Inkeri Kilpinen (1926–2018), näytelmäkirjailija *Inkeri Koskinen, tieteenfilosofi ja yliopistonlehtori *Inkeri Lehtinen (1908–1997), kommunistipoliitikko *Inkeri Lehtonen, o.s. Talvitie (1937–2004), yleisurheilija ja koripalloilija *Inkeri Leivo (1944–2010), keramiikkataiteilija *Inkeri Luoma-aho (1936–2015), näyttelijä *Inkeri Marjanen (1912–1976), elokuvakäsikirjoittaja *Inkeri Mertanen (s. 1949), näyttelijä *Inkeri Niemi (s. 1996), jalkapallomaalivahti *Inkeri Numminen (1938–1995), toimittaja, poliitikko ja tiedotuspäällikkö *Inkeri Näätsaari (s. 1950), kirjastotoimenjohtaja, kirjastonhoitaja ja kirjailija *Inkeri Pihlaja (1900–1970), kirjailija *Inkeri Pilkama (s. 1945), televisio-ohjaaja *Inkeri Rantasalo (1917–2010), konserttilaulaja ja pianisti *Inkeri Relander (1888–1945), viihdekirjailija *Inkeri Siegberg, Inni Siegberg (1892–1965), taidemaalari *Inkeri Simola-Isaksson (1930–2012), musiikkipedagogi, musiikinopettaja ja musiikkiliikunnan lehtori *Inkeri Siukonen (1927–2014), pianisti ja pianopedagogi *Inkeri Suvio (1929/1930–2024), näyttelijä *Inkeri Taube (1900–1967), kirjailija ja suomentaja *Inkeri Toikka (1931–2009), lasitaiteilija *Inkeri Tuomikoski (1935–2004), kirjallisuuden suomentaja *Inkeri Uusmaa (s. 1957), kirjailija *Inkeri Vehmas-Thesslund (s. 1947), kielitieteilijä ja professori *Inkeri Venho (s. 1988), koripalloilija *Inkeri Vikainen (1914–1994), kasvatustieteen professori *Inkeri Virtanen (1921–1962), SKDL:n kansanedustaja *Inkeri Wallenius (s. 1947), ääninäyttelijä == Kuvitteellisia Inkereitä == * Imatran Inkeri, Imatran kaupungin henkilöitymä; joka kesä valitaan uusi Imatran Inkeri * Inkeri, tyttö laulussa "Tiu tau tilhi" * Inkeri, henkilöhahmo Jussi Kukkosen romaanissa Ratavartijan kaunis Inkeri ja samannimisessä elokuvassa == Lähteet == * === Viitteet === Luokka:Etunimet
Owen Hart

Owen James Hart (7. toukokuuta 1965 Calgary, Alberta – 23. toukokuuta 1999) oli kanadalainen showpainija ja viihdyttäjä. Hänet tunnetaan parhaiten kehänimellä Owen Hart, jonka lisäksi hänet tunnetaan myös nimillä The Rocket, The King of Harts, The Black Hart ja The Blue Blazer. Hänen isänsä Stu Hart oli promoottori ja hänen veljensä Bret Hart vapaapainija. Yhdysvaltojen kansalaisuuden hän sai äitinsä kautta, koska tämä oli syntynyt New Yorkissa. Owen Hart menehtyi vuonna 1999 WWE:n (silloisen WWF:n) Over the Edge PPV- tapahtumassa, jossa hänen oli tarkoitus laskeutua katosta vaijeria pitkin kehään. Sisääntulon aikana vaijeri petti ja Owen Hart putosi vajaat 24 metriä suoraan kehätolppaan ja menehtyi lähes heti aortan repeämään. Hänellä piti onnettomuuden tapahtuessa olla ottelu Godfatheria vastaan, mutta traaginen onnettomuus peruutti ottelun. Blue Blazerin (Owen Hartin) viimeiset kommentit, vapaasti käännettynä: "Godfather, arkkiviholliseni, hän on ainut paha, joka WWF:ssä on. Mutta ei syytä huoleen, otan asian vastuulleni. Voitan hänet, tiedätkö miksi? Koska otan aina vitamiinini, luen rukoukseni ja juon maitoni! Woo!" == Lähteet == Luokka:Kanadalaiset showpainijat Luokka:Vuonna 1965 syntyneet Luokka:Vuonna 1999 kuolleet